pythainlp/thai-wiki-dataset-v4 huggingface dataset:
วัดตำหนักพระเจ้าทรงธรรม

วัดตำหนักพระเจ้าทรงธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 11 ไร่ 2 งาน 89 ตารางวา
วัดตำหนักพระเจ้าทรงธรรม เดิมชื่อว่า วัดตำหนัก เพราะมีตำหนักพระเจ้าทรงธรรมอยู่ใกล้เคียง เรียกอีกนามว่า วัดหลวงพ่อขาว เพราะมีหลวงพ่อขาว ประดิษฐานอยู่ที่วิหาร วัดสร้างขึ้นเป็นวัดตั้งแต่ พ.ศ. 2180 ได้รับพระราชทานวิสุงคามสีมาแล้วในราว พ.ศ. 2190 ต่อมากลายสภาพเป็นวัดร้างได้รับการบูรณะขึ้นมาใหม่อีกครั้ง กระทรวงศึกษาธิการ ประกาศยกเป็นวัดมีพระสงฆ์วันที่ 3 มิถุนายน พ.ศ. 2518 วัดมีการบูรณะปฏิสังขรณ์ ได้เริ่มมาตั้งแต่ พ.ศ. 2508 ได้รับพระราชทานวิสุงคามสีมาครั้งหลังเมื่อวันที่ 20 พฤษภาคม พ.ศ. 2548
อาคารเสนาสนะที่สำคัญ ได้แก่ อุโบสถ หอสวดมนต์ กุฏิสงฆ์ จำนวน 5 หลัง เป็นอาคารไม้ ปูชนียวัตถุที่สำคัญ พระประธานในอุโบสถปางมารวิชัย พระพุทธรูปโลหะอีกองค์หนึ่งปางมารวิชัย ขนาดพระเพลากว้าง 25 นิ้ว และพระอัครสาวก มีกลองย่ำค่ำ ขนาดยาวประมาณ 3 เมตรเศษ เส้นผ่าศูนย์กลางประมาณ 1 เมตรเศษ หลวงพ่อขาวในวิหาร และรูปหล่อสมเด็จพระพุฒาจารย์ (โต พรุหมรัสี) นอกจากนั้นยังมีศาลสมเด็จพระเจ้าทรงธรรม
ดอร์มัน ลอง

ดอร์มัน ลอง แอนด์ โค  เป็นผู้ผลิตเหล็กในสหราชอาณาจักร ต่อมาได้ขยายไปสู่การสร้างสะพาน ครั้งหนึ่งเคยจดทะเบียนในตลาดหลักทรัพย์ลอนดอน
ประวัติ.
บริษัทก่อตั้งโดยอาเทอร์ ดอร์มัน และอัลเบิร์ต เดอ ลันด์ลอง เมื่อพวกเขาซื้อกิจการ เวสต์ มาร์ช ไอออน เวิร์คส์ ในปี ค.ศ. 1875 ในคริสต์ทศวรรษ 1920 ดอร์มัน ลองเข้าซื้อกิจการของ Bell Brothers และ Bolckow, Vaughan และเข้าสู่ธุรกิจการก่อสร้างสะพาน ในปี ค.ศ. 1938 เอลลิส ฮันเตอร์ เข้ารับตำแหน่งกรรมการผู้จัดการ และเขายังคงเป็นผู้นำธุรกิจจนถึงปี ค.ศ. 1961
ในปี ค.ศ. 1967 ดอร์มัน ลอง พร้อมกับบริษัทผลิตเหล็กกล้าของอังกฤษอีก 13 แห่งได้กลายมาเป็นบริติชสตีลที่รัฐบาลเป็นเจ้าของ
คิม มิน-แจ (นักฟุตบอล)

คิม มิน-แจ (15 พฤศจิกายน ค.ศ. 1996) เป็นนักฟุตบอลอาชีพชาวเกาหลีใต้ที่เล่นตำแหน่งเซ็นเตอร์แบ็คให้กับบาเยิร์นมิวนิคในบุนเดิสลีกาและทีมชาติเกาหลีใต้ เขาเป็นที่รู้จักจากความแข็งแกร่ง การป้องกันที่ดุดัน และความสามารถในการดักทางคู่ต่อสู้
ประวัติ.
คิมเกิดที่เมืองทงย็อง พ่อแม่ของเขาเป็นอดีตนักกีฬาและพี่ชาย/น้องชายของเขายังเป็นนักฟุตบอลที่เล่นเป็นผู้รักษาประตูให้กับมหาวิทยาลัยมย็องจี
คิมเริ่มต้นอาชีพนักฟุตบอลเยาวชนกับสโมสรฟุตบอลของโรงเรียนประถมทงยอง
ติดทหาร
เกียรติประวัติ.
สโมสร.
 ช็อนบุกฮุนไดมอเตอส์ 
นาโปลี
ทีมชาติ.
ทีมชาติเกาหลีใต้ รุ่นอายุไม่เกิน 23 ปี
ทีมชาติเกาหลีใต้
ไอ มาเอดะ (นักพากย์)

ไอ มาเอดะ (; โรมาจิ: "Maeda Ai", 19 เมษายน 1975 -) เป็นนักพากย์และนักร้องชาว ญี่ปุ่น เกิดที่เมืองโกเบ จังหวัดเฮียวโงะ สังกัดอาโอนิโปรดักชัน สามีของเธอคือเรียวตาโร โอกิอายุ เป็นนักพากย์เช่นกัน
ชื่อ ไอ มาเอดะ เป็นทั้งชื่อจริงและชื่อที่ใช้ในวงการในฐานะนักพากย์ แต่ในฐานะนักร้องจะใช้ชื่อในวงการว่าAiM นอกจากนี้ยังเป็นนักแต่งเพลงโดยใช้ชื่อว่า ai
โกปาเดลเรย์ รอบชิงชนะเลิศ 2023

โกปาเดลเรย์ รอบชิงชนะเลิศ 2023 เป็นการแข่งขันฟุตบอลรอบชิงชนะเลิศเพื่อตัดสินหาผู้ชนะของโกปาเดลเรย์ ฤดูกาล 2022–23 ซึ่งเป็นฤดูกาลที่ 121 ของโกปาเดลเรย์ ฟุตบอลถ้วยสูงสุดในประเทศสเปน การแข่งขันจัดขึ้นในวันที่ 6 พฤษภาคม ค.ศ. 2023 ที่เอสตาดิโอเดลาการ์ตูฆาในเมืองเซบิยา ระหว่างเรอัลมาดริดกับโอซาซูนา
สำหรับเรอัลมาดริด นี่เป็นการลงสนามนัดชิงชนะเลิศครั้งแรกของพวกเขานับตั้งแต่โกปาเดลเรย์ รอบชิงชนะเลิศ 2014 หลังจากคว้าแชมป์มาแล้ว 19 สมัย โอซาซูน่าจะลงเล่นนัดชิงโกปาเดลเรย์เป็นครั้งที่สองในประวัติศาสตร์ หลังจากแพ้ในโกปาเดลเรย์ รอบชิงชนะเลิศ 2005
นัด.
รายละเอียดการแข่งขัน.
<onlyinclude></onlyinclude>
หมายเหตุ.
<templatestyles src="Reflist/styles.css" />
เอ็กซ์คอร์ป

เอ็กซ์คอร์ป  เป็นบริษัทเทคโนโลยีที่ก่อตั้งโดยนักธุรกิจมหาเศรษฐี อีลอน มัสก์ ในปี ค.ศ. 2023 เอกซ์คอร์ปนับเป็นบริษัทผู้สืบทอดของทวิตเตอร์อิงค์ซึ่งเป็นบริษัทในเครือที่ถือหุ้นทั้งหมดของ X Holdings Corp. ซึ่งมัสก์เป็นเจ้าของเอง บริษัทเป็นเจ้าของบริการโซเชียลเน็ตเวิร์กทวิตเตอร์ และได้ประกาศแผนการที่จะใช้เป็นฐานสำหรับบริการอื่น ๆ
ผลิตภัณฑ์.
เอกซ์คอร์ปเป็นเจ้าของเอ็กซ์ในปัจจุบัน
ผีอมตะผงาด

ผีอมตะผงาด  เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 ที่เขียนบทและกำกับโดยลี โครนิน เป็นภาคที่ 5 ของภาพยนตร์ซีรีส์ "ผีอมตะ" ภาพยนตร์เรื่องนี้นำแสดงโดยลิลี ซุลลิแวน และอลิสซ่า ซูเธอร์แลนด์ ในบท 2 พี่น้องที่เหินห่างที่พยายามเอาชีวิตรอดและช่วยครอบครัวของพวกเขาจากปีศาจ มอร์แกน เดวีส์, กาบริเอเล เอคอลส์ และเนลล์ ฟิชเชอร์ (เป็นภาพยนตร์เรื่องแรกของเธอ) ปรากฏตัวในบทบาทสมทบ
ในเดือนตุลาคม ค.ศ. 2019 แซม ไรมีประกาศว่าภาพยนตร์เรื่องใหม่กำลังอยู่ในระหว่างการพัฒนา โดยมีร็อบ ทาเพิร์ต ผู้อำนวยการสร้าง ไรมีและบรูซ แคมป์เบลล์ บริหารงานสร้าง และโครนินเป็นผู้เขียนบทและกำกับภาพยนตร์เรื่องนี้ นิวไลน์ซินีมาได้รับการประกาศให้เป็นบริษัทผู้ผลิตภาพยนตร์ เริ่มต้นการถ่ายทำจริงในนิวซีแลนด์ตั้งแต่เดือนมิถุนายนถึงตุลาคม ค.ศ. 2021
ผีอมตะผงาดฉายรอบปฐมทัศน์ที่ South by Southwest ในวันพุธที่ 15 มีนาคม ค.ศ. 2023 และมีกำหนดฉายในสหรัฐอเมริกาในวันศุกร์ที่ 21 เมษายน ค.ศ. 2023 โดยวอร์เนอร์ บราเธอร์ส พิคเจอร์ส
เรื่องย่อ.
หลังจากการเดินทางอันยาวนาน เบธไปเยี่ยม เอลลี พี่สาวของเธอ ซึ่งกำลังลำบากในการเลี้ยงลูก 3 คนเพียงลำพังในอพาร์ตเมนต์เล็ก ๆ ในลอสแอนเจลิส อย่างไรก็ตาม การพบกันอีกครั้งของพวกเขาถูกขัดจังหวะเมื่อพวกเขาพบหนังสือแปลก ๆ เล่มหนึ่งที่ซ่อนอยู่ในอพาร์ตเมนต์ของเอลลีซึ่งได้ปลดปล่อยปีศาจที่น่ากลัวออกมา
ผู้ว่าราชการจังหวัดของประเทศไทย

ผู้ว่าราชการจังหวัด เป็นตำแหน่งราชการฝ่ายพลเรือนในประเทศไทย มีสถานะเป็นข้าราชการพลเรือนสามัญ ประเภทบริหาร ระดับสูง สายงานบริหารงานปกครอง สังกัดสำนักงานปลัดกระทรวง กระทรวงมหาดไทย ผู้มีสิทธิ์เข้ารับการคัดเลือกเป็นผู้ว่าราชการจังหวัดจะต้องมีคุณสมบัติ เป็นข้าราชการพลเรือนสามัญในสังกัดกระทรวงมหาดไทย ดำรงตำแหน่งในตำแหน่งหนึ่งมาแล้ว เช่น ประเภทบริหาร ระดับต้น ไม่น้อยกว่า 1 ปี หรือประเภทบริหาร ระดับต้น และประเภทอำนวยการ รวมกันไม่น้อยกว่า 3 ปี
ผู้ว่าราชการจังหวัดเป็นผู้รับนโยบายและคำสั่งจากนายกรัฐมนตรีในฐานะหัวหน้ารัฐบาล คณะรัฐมนตรี กระทรวง ทบวง กรม มาปฏิบัติการให้เหมาะสมกับท้องที่และประชาชน และเป็นหัวหน้าบังคับบัญชาบรรดาข้าราชการฝ่ายบริหารที่ปฏิบัติหน้าที่ในราชการส่วนภูมิภาคในเขตจังหวัด และรับผิดชอบในราชการจังหวัดและอำเภอ
รายชื่อ.
ด้านล่างนี้เป็นผู้ว่าราชการจังหวัดของประเทศไทยในปัจจุบัน (ไม่รวมกรุงเทพมหานคร)
ไอ มาเอดะ

ไอ มาเอดะ (前田 愛) เป็นชื่อคนญี่ปุ่น อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ลูนา 10

ลูนา 10 (หรือ ลูนิค 10) เป็นภารกิจยานอวกาศไร้คนขับบนดวงจันทร์ของสหภาพโซเวียตใน พ.ศ. 2509 ในโครงการลูนา เป็นดาวเทียมดวงแรกที่โคจรรอบดวงจันทร์
ลูนา 10 ได้ทำการวิจัยอย่างกว้างขวางในวงโคจรของดวงจันทร์ โดยรวบรวมข้อมูลสำคัญเกี่ยวกับความแรงของสนามแม่เหล็กของดวงจันทร์ แถบรังสีของดวงจันทร์ และธรรมชาติของหินบนดวงจันทร์ (ซึ่งพบว่าเทียบได้กับหินบะซอลต์บนพื้นโลก) รังสีคอสมิก และความหนาแน่นของอุกกาบาตระดับจุลภาค การค้นพบอย่างเป็นไปได้ที่สำคัญที่สุดคือหลักฐานแรกของความเข้มข้นของมวล (เรียกว่า "มาสคอน") ซึ่งเป็นบริเวณที่มีความหนาแน่นสูงใต้แอ่งน้ำซึ่งบิดเบือนวิถีการโคจรของดวงจันทร์ การค้นพบของลูนา 10 มักถูกยกเครดิตให้กับยานสำรวจในโครงการลูนาร์ออร์บิเตอร์ของสหรัฐ
ยานอวกาศ.
ลูนา 10 ซึ่งเป็นส่วนหนึ่งของยานอวกาศชนิด "E-6S" ใช้พลังงานจากแบตเตอรี่และมีมวลแห้งบนวงโคจร 540 กิโลกรัม เครื่องมือทางวิทยาศาสตร์ประกอบด้วยสเปกโตรมิเตอร์รังสีแกมมาสำหรับพลังงานระหว่าง 0.3–3 อิเล็กตรอนโวลต์ (50–500 จูล), แมกนีโตมิเตอร์สามแกน, เครื่องตรวจจับอุกกาบาต, เครื่องมือสำหรับการศึกษาพลาสมาของแสงอาทิตย์ และอุปกรณ์สำหรับวัดการปล่อยรังสีอินฟราเรดจากดวงจันทร์และสภาวะการแผ่รังสีของสภาพแวดล้อมของดวงจันทร์และมีการศึกษาแรงโน้มถ่วง
เที่ยวบิน.
ลูนา 10 ถูกปล่อยสู่ดวงจันทร์ในวันที่ 31 มีนาคม พ.ศ. 2509 เวลา 10:48 น. ตามเวลามาตรฐานกรีนิช
หลังจากการปรับแก้จุดกึ่งกลางในวันที่ 1 เมษายน ยานอวกาศเข้าสู่วงโคจรดวงจันทร์ในวันที่ 3 เมษายน พ.ศ. 2509 และโคจรรอบแรกเสร็จในอีก 3 ชั่วโมงต่อมา (วันที่ 4 เมษายน ตามเวลามอสโก) ช่องใส่อุปกรณ์ขนาด 245 กิโลกรัมแยกออกจากบัสหลัก ซึ่งอยู่ในวงโคจรขนาด 350 x 1,000 กิโลเมตรที่เอียง 71.9 องศาไปยังเส้นศูนย์สูตรของดวงจันทร์ 
ลูนา 10 ดำเนินการโคจรรอบดวงจันทร์ 460 รอบ และทำการรับส่งข้อมูล 219 ครั้งก่อนที่สัญญาณวิทยุจะหยุดทำงานในวันที่ 30 พฤษภาคม พ.ศ. 2509
เพลงแองเตอร์นาซิอองนาล.
ยานอวกาศบรรทุกชุดออสซิลเลเตอร์โซลิดสเตตที่ได้รับการตั้งโปรแกรมให้ทำซ้ำโน้ตของเพลง "แองเตอร์นาซิอองนาล" เพื่อให้สามารถถ่ายทอดสดไปยังการประชุมครั้งที่ 23 ของพรรคคอมมิวนิสต์แห่งสหภาพโซเวียต ระหว่างการซ้อมในคืนวันที่ 3 เมษายน การเล่นเป็นไปด้วยดี แต่เช้าวันต่อมา ผู้ควบคุมค้นพบโน้ตที่ขาดหายไป และเปิดเทปของคืนก่อนหน้าให้กับผู้แทนที่การประชุม โดยอ้างว่าเป็นการถ่ายทอดสดจากดวงจันทร์
วอสป์ (ตัวละคร)

เดอะวอสป์  (เจเน็ต แวน ดายน์ ) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ ตัวละครนี้สร้างโดยสแตน ลี, เออร์นี ฮาร์ต และแจ็ก เคอร์บี ซึ่งได้ปรากฏตัวครั้งแรกใน"เทลส์ทูแอสโตนิช" #44 (มิถุนายน ค.ศ. 1963)
โดยทั่วไปแล้ว เจเน็ต แวน ดายน์ ได้รับการบรรยายว่ามีความสามารถในการหดตัวให้เหลือความสูงได้หลากหลายเซนติเมตร, บินโดยใช้ปีกแมลง และยิงระเบิดพลังงานไฟฟ้าชีวภาพ โดยเธอเป็นสมาชิกผู้ก่อตั้งคนหนึ่งของอเวนเจอร์ส รวมถึงเป็นผู้ให้ชื่อแก่พวกเขาและเป็นผู้นำทีมมายาวนาน
ซึ่งเดอะวอสป์ได้รับการขนานนามว่าเป็นหนึ่งในฮีโรหญิงที่โดดเด่นและทรงพลังที่สุดของมาร์เวล
ตัวละครนี้ปรากฏในภาพยนตร์เรื่อง"มนุษย์มดมหากาฬ" (ค.ศ. 2015) ของจักรวาลภาพยนตร์มาร์เวลในบทรับเชิญ ที่แสดงโดยเฮย์ลีย์ โลวิตต์ ในขณะที่มิเชลล์ ไฟฟ์เฟอร์ แสดงเป็นเจเน็ต แวน ดายน์ ในภาพยนตร์เรื่อง"แอนท์-แมน และ เดอะ วอสพ์" (ค.ศ. 2018), ' (ค.ศ. 2019) และ' (ค.ศ. 2023) ส่วนวอสป์ของจักรวาลภาพยนตร์มาร์เวลดั้งเดิมคือโฮป แวน ดายน์ ลูกสาวของเจเน็ต (ตั้งชื่อตามโฮป พิม) แสดงในภาพยนตร์แต่ละเรื่องโดยอีแวนเจไลน์ ลิลลี
พงศาวดารมอญฉบับปากลัด

พงศาวดารมอญฉบับปากลัด เป็นบันทึกเหตุการณ์มอญที่พิมพ์ที่โรงพิมพ์วัดแค อำเภอพระประแดง จังหวัดสมุทรปราการ ซึ่งเป็นโรงพิมพ์ภาษามอญแห่งแรกในประเทศไทย พิมพ์เป็นชุด 2 เล่มต่อเนื่องกัน พิมพ์เมื่อ พ.ศ. 2453 และ 2455 ตามลำดับ เนื้อหาประกอบด้วยพงศาวดารมอญหลายช่วงเวลา รวมถึงในสมัยพระเจ้าฟ้ารั่วถึงพระเจ้าธรรมเจดีย์ อันเป็นช่วงเวลาใน "ราชาธิราช" ซึ่งเนื้อเรื่องราชาธิราชในฉบับนี้นักวิชาการพม่า-มอญศึกษา นิยมอ้างถึงกันมากเช่น จี.อี. ฮาร์วีย์ (G.E. Harvey), วิกเตอร์ ลีเบอร์แมน (Victor Lieberman) และนายปัน ฮละ (Nai Pan Hla) เป็นต้น อย่างไรก็ดีราชาธิราชในฉบับนี้สันนิษฐานว่าได้รับอิทธิพลราชาธิราชฉบับเจ้าพระยาพระคลัง (หน) ที่ได้รับความนิยมในหมู่คนไทย
บุษบา ตระกูลสัจจาวัตรให้ข้อมูลว่าต้นฉบับของพงศาวดารมอญฉบับนี้อยู่ที่หอสมุดแห่งชาติ เป็นเอกสารกระดาษฝรั่ง รหัสหอสมุดแห่งชาติ 45–46 แต่เมื่อบุษบาได้ไปสำรวจที่หอสมุดแห่งชาติกลับพบว่าปัจจุบันเอกสารได้พลัดจากทะเบียนทำให้ไม่สามารถเข้าถึงต้นฉบับได้
พระเจ้าอสะราช

พระเจ้าอสะราช (Lik Amin Asah) เป็นบันทึกเหตุการณ์มอญ เขียนในลักษณะตำนานการตั้งเมืองหงสาวดีหรือพะโค และเหตุการณ์บ้านเมืองที่เกิดขึ้นระหว่างราชสมัยของกษัตริย์สองพระองค์แรกของราชวงศ์ที่ 1 แห่งหงสาวดี คือ พระเจ้าสักรทัตที่หนึ่ง (สมละ) และพระเจ้าสักรทัตที่สอง (วิมละ) ตลอดจนถึงการบุกรุกของอินเดียเข้ามายังเมืองนี้ ทำให้เกิดมีมหาราชขึ้นองค์หนึ่งคือพระเจ้าอสะราช หรือพระเจ้าสัตรุชินราช กษัตริย์องค์ที่ 3 ของราชวงศ์แรกแห่งเมืองหงสาวดี มีเนื้อหาการแต่งงานของผู้นำกับหญิงพื้นเมือง คือกล่าวถึงนางนาคกับอสะกุมารที่มีควายเป็นแม่บุญธรรม
พระเจ้าอสะราชเป็นการเขียนประวัติศาสตร์รูปแบบตำนานเช่นเดียวกับ "จามเทวีวงศ์" และ "ตำนานพระร่วง" ซึ่งเชื่อว่าพระสงฆ์มีบทบาทในการเขียนเพราะเป็นมุมมองพระพุทธศาสนาเป็นศูนย์กลาง โดยยึดเอาพุทธพยากรณ์เป็นจารีตประเพณีในการเขียน เขียนเป็นร้อยกรองแบบลังกา ซึ่งไม่เข้ากับฉันทลักษณ์ 9 แบบของมอญ โดยร้อยกรองแบบลังกาไม่มีกฎเกณฑ์ ให้ความเป็นอิสระแก่ผู้ประพันธ์ 
ตำนานนี้เขียนขึ้นเมื่อ ค.ศ. 1825 ในช่วงสงครามอังกฤษ–พม่าครั้งที่หนึ่ง
ยูฟ่าแชมเปียนส์ลีก นัดชิงชนะเลิศ 2023

ยูฟ่าแชมเปียนส์ลีก นัดชิงชนะเลิศ 2023 จะเป็นนัดชิงชนะเลิศของยูฟ่าแชมเปียนส์ลีก ฤดูกาล 2022–23 ซึ่งเป็นฤดูกาลที่ 68 ของการแข่งขันฟุตบอลสโมสรยุโรประดับสูงสุด และเป็นฤดูกาลที่ 31 นับตั้งแต่เปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก โดยจะแข่งขันที่สนามกีฬาโอลิมปิกอาทาทืร์ค ในอิสตันบูล ประเทศตุรกี ในวันที่ 10 มิถุนายน ค.ศ. 2023
เดิมนัดชิงชนะเลิศมีกำหนดการแข่งขันที่สนามกีฬาเวมบลีย์ ในลอนดอน ประเทศอังกฤษ อย่างไรก็ตาม เนื่องด้วยการย้ายสนามแข่งขันนัดชิงชนะเลิศ ในปี ค.ศ. 2020 เนื่องจากการระบาดทั่วของโควิด-19 ในทวีปยุโรป ทำให้กำหนดการเป็นเจ้าภาพนัดชิงชนะเลิศในครั้งต่อไปถูกเลื่อนไปหนึ่งปี ทำให้อัลลีอันทซ์อาเรนา ในมิวนิก ได้รับมอบหมายให้เป็นสนามแข่งขันนัดชิงชนะเลิศในปี ค.ศ. 2023 แต่เมื่อนัดชิงชนะเลิศในปี ค.ศ. 2021 ที่มีกำหนดการที่จะลงเล่นในอิสตันบูลได้ย้ายสนามแข่งขันออกไปเนื่องด้วยการระบาดทั่วของโควิด-19 ในประเทศตุรกี นัดชิงชนะเลิศในปี ค.ศ. 2023 จึงย้ายไปลงเล่นในอิสตันบลูแทน ขณะที่ ในปัจจุบันได้มีกำหนดการแข่งขันที่มิวนิก ในปี ค.ศ. 2025
ทีมชนะเลิศจะผ่านเข้าสู่รอบแบ่งกลุ่ม ยูฟ่าแชมเปียนส์ลีก ฤดูกาล 2023–24 โดยอัตโนมัติ รวมทั้ง จะได้รับสิทธิ์ในการแข่งขันกับทีมชนะเลิศยูฟ่ายูโรปาลีก ฤดูกาล 2022–23 ในยูฟ่าซูเปอร์คัพ 2023 นอกจากนี้ จะได้รับสิทธิ์ลงเล่นฟุตบอลชิงแชมป์สโมสรโลก 2023
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้ ผลของทีมที่ได้เข้าชิงชนะเลิศจะขึ้นต้นก่อน (H: เหย้า; A: เยือน)"
นัด.
รายละเอียด.
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
<onlyinclude></onlyinclude>
บันทึก.
<templatestyles src="Reflist/styles.css" />
ตีเรลล์ มาลาเซีย

<ns>0</ns>
 <revision>
 <parentid>12188150</parentid>
 <timestamp>2025-05-19T01:15:19Z</timestamp>
 <contributor>
 <username>ยุทธนาสาระขันธ์</username>
 </contributor>
 <origin>12318734</origin>
 <model>wikitext</model>
 <format>text/x-wiki</format>
ตีเรลล์ โยฮันเนส ชิโก มาลาเซีย (เกิด 17 สิงหาคม ค.ศ. 1999) เป็นนักฟุตบอลอาชีพชาวดัตช์ ปัจจุบันลงเล่นในตำแหน่งแบ็กซ้ายให้กับเปเอสเฟ ไอนด์โฮเฟิน สโมสรในเอเรอดีวีซี โดยยืมตัวมาจากแมนเชสเตอร์ยูไนเต็ด 
มาลาเซียเข้าสู่ระบบเยาวชนของไฟเยอโนร์ดเมื่ออายุ 9 ขวบ เขาเปิดตัวกับทีมชุดใหญ่ของสโมสรในเดือนธันวาคม ค.ศ. 2017 และคว้าแชมป์เคเอ็นวีบีคัพ ในปี ค.ศ. 2018 เขาได้รับการเสนอชื่อให้อยู่ใน "UEFA Europa Conference League Team of the Season" ในปี ค.ศ. 2022 หลังจากได้รับเหรียญรางวัลรองชนะเลิศในการแข่งขัน ในปีต่อมา เขาย้ายไปอยู่กับแมนเชสเตอร์ยูไนเต็ด
มาลาเซียเป็นเยาวชนทีมชาติเนเธอร์แลนด์ตั้งแต่รุ่นอายุไม่เกิน 16 ปีจนถึงรุ่นอายุไม่เกิน 21 ปี ก่อนที่จะเปิดตัวในนามทีมชาติชุดใหญ่เจอกับมอนเตเนโกรในเดือนกันยายน ค.ศ. 2021
เกียรติประวัติ.
ไฟเยอโนร์ด
แมนเชสเตอร์ยูไนเต็ด
เปเอสเฟ ไอนด์โฮเฟิน
การถ่ายภาพยนตร์ฉากสำคัญ

การถ่ายภาพยนตร์ฉากสำคัญ  คือขั้นตอนของการถ่ายทำภาพยนตร์และละครโทรทัศน์ ซึ่งแตกต่างจากขั้นตอนก่อนการผลิตและขั้นตอนหลังการผลิต
บุคลากร.
นอกเหนือจากทีมงานสร้างภาพยนตร์หรือละคร เช่น นักแสดง ผู้กำกับ ตากล้อง หรือวิศวกรเสียงและผู้ช่วยที่เกี่ยวข้อง (ผู้ช่วยผู้กำกับ ผู้ช่วยตากล้อง ช่างคุมแขนยื่น) ผู้จัดการกองถ่ายยังมีอำนาจชี้ขาดในการถ่ายทำ พวกเขามีหน้าที่รับผิดชอบในการถ่ายทำแต่ละวัน เช่น จัดการคิวถ่ายทำ จัดหาสถานที่ ทีมงานขนส่ง และจัดเลี้ยงอาหารในกองถ่าย
นอกจากนี้ยังจัดทำรายงานการถ่ายทำประจำวันเพื่อแสดงความคืบหน้าของการถ่ายทำ ซึ่งรวมถึงบทภาพพร้อมคำแนะนำสำหรับห้องตัดต่อเพื่อให้เกิดความต่อเนื่อง หน้าที่เพิ่มเติมระหว่างถ่ายทำได้แก่ ผู้ควบคุมบท ทำหน้าที่ควบคุมความต่อเนื่องในการถ่ายทำ และช่างภาพนิ่งทำหน้าที่ถ่ายภาพเพื่อใช้โปรโมตละครหรือภาพยนตร์
กระบวนการ.
การเตรียมการ.
การถ่ายภาพยนตร์ฉากสำคัญอาจถ่ายทำในสตูดิโอหรือในสถานที่จริง สำหรับสถานที่ขึ้นอยู่กับการเลือก ในขณะที่ถ่ายทำในสตูดิโอ การสร้างฉากอาจมีราคาแพง ค่าใช้จ่ายเป็นปัจจัยหลักเบื้องหลังการถ่ายทำในสถานที่ อย่างไรก็ตามการถ่ายทำกลางแจ้งต้องใช้ต้นทุนสูงกว่าเนื่องจากต้องขนทั้งอุปกรณ์และทีมงานไปยังสถานที่ถ่ายทำ
เรือนทาส

เรือนทาส  เป็นละครโทรทัศน์ไทยที่สร้างจากบทประพันธ์ของ ญนันธร บทโทรทัศน์โดย ภาสกร ผลิตโดยค่าย เมคเกอร์เค กำกับโดย กฤษณ์ ศุกระมงคล นำแสดงโดย ศิรพันธ์ วัฒนจินดา, สุภาพร วงษ์ถ้วยทอง, รังสิต ศิรนานนท์, จริยา แอนโฟเน่, ธนพล จารุจิตรานนท์, กรณิศ เล้าสุบินประเสริฐ, กุลฑีรา ยอดช่าง, จอมยุทธ์ เหล่าเจริญพรกุล, ธัชทร ทรัพย์อนันต์, ฉัตรฑริกา สิทธิพรม, ธิดารัตน์ ปรือทอง ออกอากาศทุกวันพุธและพฤหัสบดี เวลา 20.30 น. (เวลามาตรฐานไทย) ระหว่างวันที่ 24 มกราคม ถึง 27 มีนาคม พ.ศ. 2567 มีจำนวนทั้งสิ้น 20 ตอน
งานสร้าง.
ละครเรื่อง เรือนทาส ได้ทำการฟิตติ้งหรือลองเสื้อผ้าของบรรดานักแสดงเมื่อช่วงเดือนมีนาคม พ.ศ. 2565 จนกระทั่งเดือนตุลาคม พ.ศ. 2565 ทางช่อง 3 ได้ปล่อยทีเซอร์แรกของละครเรื่อง เรือนทาส ออกมาให้ได้รับชม
วัดบางสาม

วัดบางสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะเคียน อำเภอสองพี่น้อง จังหวัดสุพรรณบุรี มีเนื้อที่ราว 50 ไร่
วัดบางสามตั้งวัดเมื่อ พ.ศ. 2444 ได้รับพระราชทานวิสุงคามสีมาเมื่อ พ.ศ. 2506 วัดมีปรากฏในหลักฐานใน "จดหมายเหตุนายทรงอานุภาพ" (สมเด็จพระเจ้าบรมวงศ์เธอ กรมพระยาดำรงราชานุภาพ) ฉบับที่ 6 สิงหาคม ร.ศ. 123 เล่าเรื่องเสด็จประพาสต้นครั้งแรก ความว่า "ส่วนข้างทางที่เสด็จนั้น ได้ยินว่าเสด็จไปประพาสปลายคลองสองพี่น้อง จะประพาสที่ใดบ้างหาทราบไม่ ได้ความแต่ว่า นายวงค์ตะวันไปถูกหมากัด ประพาสคลองสองพี่น้องแล้วเสด็จมาพักทำครัวเย็นที่วัดบางสาม เมื่อทำครัวอยู่นั้นพวกเราใครตกเบ็ดได้ปลาเทโพตัวหนึ่ง ทราบว่าแกงเทโพวันนั้นอร่อยนัก แต่นายอัษฎาวุธเคราะห์ร้ายไปตกร่องที่วัดบางสาม ฟกช้ำไปหน่อยหนึ่ง"
อาคารเสนาสนะที่สำคัญ ได้แก่ อุโบสถหลังใหม่ กว้าง 8.25 เมตร ยาว 24.25 เมตร สร้างเมื่อ พ.ศ. 2515 ศาลาการเปรียญเก่าที่คาดว่าสร้างเมื่อ พ.ศ. 2470 มีเสาไม้ต้นใหญ่เป็นค้ำยัน และศาลาการเปรียญหลังใหม่ ประดิษฐานของพระพุทธรูปปางต่าง ๆ รวมทั้งธรรมมาสน์เก่าที่เมื่อ พ.ศ. 2470 ด้านหลังวัดริมแม่น้ำมีต้นไทรขนาดใหญ่ และมีซุ้มจงกรมสำหรับเดินจงกรม ซึ่งมีพระพุทธรูปปางลีลา และพระสิวลีประดิษฐานอยู่บนแท่น หน้าวัดมีวิหารจัตุรมุข ภายในประดิษฐานรูปหล่อของ พระครูเขมานุโยค อดีตเจ้าอาวาส กุฏิสงฆ์สองชั้น 40 ห้อง เป็นอาคารคอนกรีตเสริมเหล็ก สร้างเมื่อปี พ.ศ. 2553–2555 หอเทพเทวาสถิต เป็นเรือนไทยประยุกต์ 2 ชั้น และมณฑปที่เก็บรอยพระพุทธบาทและรูปภาพประวัติศาสตร์สมัยเก่าแก่โบราณและอัฐิอดีตเจ้าอาวาส
สุภาพร วงษ์ถ้วยทอง

สุภาพร วงษ์ถ้วยทอง (เกิด 3 ธันวาคม พ.ศ. 2531) ชื่อเล่น บูม เป็นนักแสดง พิธีกร และดีเจชาวไทย เริ่มต้นก้าวเข้ามาในวงการบันเทิงด้วยการถ่ายแบบนิตยสารและถ่ายโฆษณา โด่งดังจากการรับบท "อังกอร์" ในละครเรื่อง "อังกอร์" เมื่อปี พ.ศ. 2561
ประวัติและการศึกษา.
สุภาพร มีชื่อเล่นว่า บูม เกิดเมื่อวันเสาร์ที่ 3 ธันวาคม พ.ศ. 2531 จบการศึกษาระดับมัธยมศึกษาตอนปลายจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีจากคณะมนุษยศาสตร์ มหาวิทยาลัยเกษตรศาสตร์ สาขาสื่อสารมวลชน
โดยเธอมีพี่ชาย 1 คน ส่วนพ่อเป็นเจ้าของโกดังให้เช่า ด้านแม่เป็นบุตรสาวของอดีตรัฐมนตรีว่าการกระทรวงมหาดไทยท่านหนึ่ง ต่อมาพ่อแม่ของเธอแยกทางกันหลังจากเกิดวิกฤตต้มยำกุ้งจนครอบครัวเป็นหนี้ 70 ล้านบาท
เข้าสู่วงการ.
สุภาพรเข้าสู่วงการจากการถ่ายแบบ ถ่ายโฆษณา และเคยเป็น 1 ใน 5 Shiny Girl ที่เป็นโครงการของค่าย RS เพื่อฝึกฝนเตรียมความพร้อมสู่การทำงานในวงการบันเทิง ถ่ายเอ็มวีอย่างเพลง "ทำบ้าอะไร" ของ อาหรั่ง อาณัติ สายทวี และเพลง "ใต้หมอน" ของ แดน-บีม สำหรับละครเรื่องแรกของเธอคือละครเรื่อง "รวมพลคนแจ๋ว" ทาง ช่อง 9 เมื่อปี พ.ศ. 2549 นอกจากนี้เธอยังเป็นดีเจให้กับคลื่น Hitz 95.5 จากนั้นในปี พ.ศ. 2554 เธอได้ร่วมแสดงเป็นนักแสดงรับเชิญในซิทคอมเรื่อง "เป็นต่อ" ตอน เซ้ง เซ็ง โดยรับบทเป็น 1 ในหญิงสาวที่มาเซ้งตึก ต่อมาเธอเริ่มเป็นที่รู้จักจากการรับบท อังกอร์ ในละครเรื่อง "อังกอร์" ที่ออกอากาศทางช่อง 3 เอชดี เมื่อปี พ.ศ. 2561 นับเป็นการรับบทนางเอกครั้งแรกของเธอ จากนั้นในปี พ.ศ. 2563 เธอได้แสดงละครถึง 2 เรื่องคือเรื่อง "รักแรกของฉันกับคดีพิลึกพิลั่นของเจ้าบ่าว" ทางช่องทรูโฟร์ยู และ "เล่ห์บรรพกาล" ทางช่อง 3 เอชดี ในปี พ.ศ. 2564 สุภาพรได้แสดงละครเรื่อง "ดาวคนละดวง" รับบทเป็น ดร. ชลันธร ถัดมาในปี พ.ศ. 2566 ได้แสดงนำในละครเรื่อง "เลือดเจ้าพระยา" ในบทของ ศรีนวล และละครเรื่อง เรือนทาส ในบท มะลิ
พร้อมเพย์

พร้อมเพย์ (PromptPay) เป็นบริการโครงสร้างพื้นฐานการชำระเงินและโอนเงินแบบทันที (real-time) ที่ใช้หมายเลขอ้างอิงอื่นแทนเลขที่บัญชีธนาคารที่จดจำยาก เช่น หมายเลขโทรศัพท์มือถือ เลขประจำตัวประชาชน เลขทะเบียนนิติบุคคล และ e-Wallet ID ให้บริการระบบโดย บริษัท เนชั่นแนล ไอทีเอ็มเอ๊กซ์ จำกัด พัฒนาระบบโดย Vocalink บริษัทในกลุ่ม Mastercard
ประวัติ.
พร้อมเพย์ (เดิม AnyID) เป็นหนึ่งในโครงการโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment) เพื่อให้มีระบบรองรับการชำระเงินทางอิเล็กทรอนิกส์ที่ได้มาตรฐาน สอดคล้องกับการใช้งานเทคโนโลยีโดยเฉพาะ อินเทอร์เน็ตและโทรศัพท์มือถือที่ขยายวงกว้างขึ้น และมีการนำเทคโนโลยีเข้ามาใช้เพื่อประโยชน์ทางเศรษฐกิจโดยรวม โดยเมื่อวันที่ 22 ธันวาคม 2558 คณะรัฐมนตรีมีมติเห็นชอบในหลักการแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ
บริการ.
บริการของพร้อมเพย์ ประกอบไปด้วย
เหตุการณ์สำคัญ.
10 มกราคม 2560 กรมสรรพากรเริ่มให้บริการโอนเงินคืนภาษีสำหรับบุคคลธรรมดาผ่านระบบพร้อมเพย์
24 มกราคม 2560 พร้อมเพย์เริ่มให้บริการโอนเงินสำหรับลูกค้ารายย่อยผ่านทางแอปพลิเคชันธนาคารบนโทรศัพท์มือถือ
1 พฤษภาคม 2563 กรมสรรพากรเริ่มให้บริการโอนเงินคืนภาษีสำหรับนิติบุคคลผ่านระบบพร้อมเพย์
เทมอิมพาลา

เทมอิมพาลา  เป็นโปรเจกต์ดนตรีแนวไซเคเดลิกสัญชาติออสเตรเลียของเควิน ปาร์กเกอร์ ซึ่งเป็นผู้เขียน บันทึกเสียง ทำการแสดง ตลอดจนผลิตเพลงทั้งหมดของโปรเจกต์ สมาชิกร่วมทัวร์ประกอบด้วยปาร์กเกอร์ (ร้องนำ กีตาร์ เครื่องสังเคราะห์เสียง) โดมินิก ซิมเปอร์ (กีตาร์ เครื่องสังเคราะห์เสียง) เจย์ วอตสัน (เครื่องสังเคราะห์เสียง ร้องเบื้องหลัง กีตาร์) แคม เอเวอรี (กีตาร์เบส ร้องเบื้องหลัง เครื่องสังเคราะห์เสียง) และจูเลียน บาร์บากัลโล (กลอง ร้องเบื้องหลัง) เทมอิมพาลามีความสัมพันธ์ใกล้ชิดกับวงดนตรีแนวไซเคเดลิกร็อกอย่าง พอนด์ ซึ่งมักมีการหมุนเวียนสมาชิกและทำงานร่วมกัน ดังเช่นนิก ออลบรุก ก็เคยเป็นสมาชิกร่วมทัวร์ แรมเริ่มวงได้เซ็นสัญญากับโมดูลาร์เรเคิดดิงส์ แต่ปัจจุบันเซ็นสัญญากับอินเตอร์สโคปเรเคิดส์ในสหรัฐ และฟิกชันเรเคิดส์ในสหราชอาณาจักร
ปาร์กเกอร์ก่อตั้งโปรเจกต์นี้ในเมืองเพิร์ทเมื่อปี 2007 หลังจากออกซิงเกิลและอีพีมาแล้วหลายชุด เทมอิมพาลาออกสตูดิโออัลบั้มเปิดตัวชื่อ "Innerspeaker" ในปี 2010 อัลบั้มได้รับการตอบรับอย่างดีจากนักวิจารณ์และยังได้รับการยืนยันระดับแผ่นเสียงทองคำในออสเตรเลีย ผลงานที่ตามมาในปี 2012 อย่างอัลบั้มชุด "Lonerism" ก็ได้รับคำชมเช่นเดียวกันและทำให้วงได้รับการเสนอชื่อเข้าชิงรางวัลแกรมมี สาขาอัลบั้มเพลงออลเทอร์นาทิฟยอดเยี่ยม เทมอิมพาลาออกอัลบั้มชุดที่สาม "Currents" วางจำหน่ายในเดือนกรกฎาคม 2015 อัลบั้มได้รับรางวัลอาเรียมิวสิกอะวอดส์ สาขาอัลบั้มร็อกยอดเยี่ยม และอัลบั้มแห่งปี ปาร์กเกอร์ได้รับรางวัลเอพราอะวอดส์ สาขาเพลงแห่งปี จากเพลง "เลตอิตแฮปเพน" อัลบั้มชุดที่สี่ "The Slow Rush" ยังทำให้เทมอิมพาลาคว้าห้ารางวัลที่งานประกาศรางวัลอาเรียมิวสิกอะวอดส์ 2020
สัญลักษณ์การจัดประเภทตัวเรือของไทย

สัญลักษณ์การจัดประเภทตัวเรือของไทย คือสัญลักษณ์ในการจัดประเภทของเรือ (บางครั้งถูกเรียกว่า รหัสตัวเรือ หรือ หมายเลขตัวเรือ) ของกองทัพเรือไทย มีลักษณะะคล้ายคลึงกับสัญลักษณ์การจัดประเภทตัวเรือของกองทัพเรือสหรัฐ เพื่อระบุเรือตามประเภทของเรือและภารกิจย่อยของเรือประเภทนั้น ๆ ซึ่งนอกจากนี้ระบบนี้ยังคล้ายคลึงกับระบบหมายเลขชายธงที่ราชนาวีอังกฤษและกองทัพเรือในยุโรปและประเทศอื่น ๆ ในเครือจักรภพใช้งาน
ประวัติ.
สัญลักษณ์การจัดประเภทตัวเรือของไทย มีการใช้งานมาอย่างไม่เป็นทางการมาก่อนหน้านี้แล้วตามหลักนิยมของกองทัพเรือไทยที่ใช้การจัดกำลังตามแบบของกองทัพเรือสหรัฐ โดยยึดหลักตามแนวทางของหนังสือ Jane's Fighting Ships ต่อมาในปี พ.ศ. 2541 ได้มีการกำหนดประเภทของเรือในกองทัพเรือขึ้นโดยคณะทำงานพิจารณาและจัดทำเอกสารอ้างอิงของกองทัพเรือด้านยุทธการ กิจการพลเรือน และการสรรพาวุธ
จากนั้นได้มีการกำหนดขึ้นตามระเบียบกองทัพเรือ ว่าด้วยการแบ่งประเภทของเรือหลวง พ.ศ. 2555 ซึ่งกำหนดมาเพื่อให้ครอบคลุมเรือทุกประเภทที่มีการใช้งานอยู่หรือมีแผนจะจัดหามาใช้งานในอนาคตของกองทัพเรือ โดยมีการระบุสัญลักษณ์การจัดประเภทตัวเรือไว้ในส่วนของภาคผนวกส่วนของอักษรย่อภาษาอังกฤษ รวมถึงให้ยกเลิกระเบียบกองทัพเรือว่าด้วยการแบ่งประเภทของเรือหลวง พ.ศ. 2541 ซึ่งในส่วนของตัวระเบียบที่ประกาศใช้นั้น มีเพียงการกำหนดประเภทและชื่อประเภทเรือรวมถึงเรือภายในแต่ละประเภท ไม่ได้มีการกำหนดอักษรย่อหรือสัญลักษณ์การจัดประเภทภาษาอังกฤษเป็นการเฉพาะบนส่วนของระเบียบ แต่มีระบุอยู่ในส่วนของภาคผนวก และให้อำนาจกรมยุทธการทหารเรือเป็นผู้พิจารณาในการเปลี่ยนแปลงหรือเพิ่มลดประเภทของเรือ รวมถึงอักษรย่อทั้งภาษาไทย และภาษาอังกฤษที่ใช้ตามระบบสัญลักษณ์การจัดประเภทตัวเรือ
สำหรับการใช้งานสัญลักษณ์การจัดประเภทตัวเรือนอกเหนือไปจากที่ระบุไว้ในระเบียบฯ พ.ศ. 2555 โดยอ้างอิงตามสัญลักษณ์การจัดประเภทตัวเรือของกองทัพเรือสหรัฐ โดยมีการใช้งานและเผยแพร่โดยทั้งกองทัพเรือเอง และส่วนราชการที่เกี่ยวข้องทั้งในประเทศและต่างประเทศ เช่น ในเรือฟริเกตชุด"เรือหลวงนเรศวร""" และเรือฟริเกตชุด"เรือหลวงภูมิพลอดุลยเดช"
รหัสการจัดประเภทตัวเรือ.
เรือรบ.
เรือรบของกองทัพเรือไทย แบ่งออกเป็น 11 ประเภท ได้แก่
เรือช่วยรบ.
เรือช่วยรบของกองทัพเรือไทย แบ่งออกเป็น 8 ประเภท ได้แก่
การทดสอบการบินโคจรของสเปซเอ็กซ์สตาร์ชิป

การทดสอบการบินโคจรของสตาร์ชิปถูกวางแผนไว้เพื่อเป็นการบินอวกาศครั้งแรกของจรวดสเปซเอ็กซ์สตาร์ชิป การทดสอบนี้มีช่วงโอกาสการส่งครั้งแรกในวันที่ 17 เมษายน ค.ศ. 2023 (13:33 UTC) และได้ทำการส่งจรวดในช่วงโอกาสการส่งครั้งที่สองในวันที่ 20 เมษายน ซึ่งล้มเหลวหลังจากเกิดข้อขัดข้องในระบบแยกส่วนจรวด ทำให้จรวดสตาร์ชิปสูญเสียการควบคุม และกระตุ้นระบบยุติการบินทำลายตัวจรวดในการทดสอบนี้ที่ 3 นาที 59 วินาทีหลังจากการส่งขึ้น ในการทดสอบนี้ ส่วนแรก"ซูเปอร์เฮฟวี" (บูสเตอร์ 7) สามารถสาธิตสมรรถภาพในการบินได้สำเร็จ ในขณะที่ส่วนที่สอง"สตาร์ชิป" (ชิป 24) มีแผนที่จะเข้าสู่วงโคจรผ่านบรรยากาศโลกเพื่อที่จะให้สตาร์ชิปกลับเข้าสู่ชั้นบรรยากาศเมื่อโคจรเกือบครบหนึ่งรอบโดยไม่ต้องจุดเครื่องยนต์ขึ้นอีกครั้ง
อัตสึชิ โอโนะ

อัตสึชิ โอโนะ (斧 アツシ, 9 กันยายน 1961 –) เป็นนักแสดง นักพากย์ และผู้บรรยายชาวญี่ปุ่น เกิดที่นครโยโกฮามะ จังหวัดคานางาวะ สังกัดสำนักงานโอซาวะ สูง 178 ซม.
ไอดอล (เพลงโยอาโซบิ)

"ไอดอล" (アイドル, Aidoru) เป็นเพลงของวงดนตรีชาวญี่ปุ่นโยอาโซบิ ออกจำหน่ายเมื่อวันที่ 12 เมษายน 2566 โดยค่ายเพลงโซนีเจแปน เพลงนี้ใช้เป็นเพลงประกอบเพลงเปิดอนิเมะญี่ปุ่นเรื่อง"เกิดใหม่เป็นลูกโอชิ" ที่เขียนโดยอากะ อาคาซะกะ
มหันตภัยแม่น้ำวิปโยค

มหันตภัยแม่น้ำวิปโยค  เป็นซีรีส์โทรทัศน์อิงประวัติศาสตร์จีนปี ค.ศ. 2022 ที่เขียนบทและกำกับโดย จาง ถิง  นำแสดงโดย ลั่ว จิน (罗晋)), หยิน ฟาง (尹昉) และหวง จื่อจง (黄志忠) ซีรีส์เล่าเรื่องราวของเฉิน หวง และจิน ฟู 2 ขุนนางที่รับหน้าที่แก้ไขปัญหาน้ำท่วมในสมัยจักรพรรดิคังซีแห่งราชวงศ์ชิง ซีรีส์เรื่องนี้ออกอากาศทางหูหนาน ทีวี ตั้งแต่วันศุกร์ที่ 11 พฤศจิกายน ถึงวันพฤหัสบดีที่ 1 ธันวาคม ค.ศ. 2022 
งานสร้าง.
บทละครได้รับการแก้ไขหลายครั้งโดยผู้กำกับ จาง ถิง (张挺) เริ่มการถ่ายทำจริงในวันที่ 7 กันยายน ค.ศ. 2021 ที่เหิงเตี้ยน เวิลด์ สตูดิโอ และถ่ายทำเสร็จในวันที่ 8 มกราคม ค.ศ. 2022 ที่มองโกเลียใน โดยสื่อของประเทศจีนอย่าง ได้ให้คะแนนซีรีส์เรื่องนี้ที่ 8.2/10 คะแนน
เรื่องย่อ.
สมัยราชวงศ์ชิงในปีที่ 15 แห่งรัชสมัยของจักรพรรดิคังซี เกิดอุทกภัยครั้งใหญ่เมื่อเขื่อนแม่น้ำเหลืองแตก ทำให้ 9 มณฑล ตลอดจนเส้นทางหมื่นลี้ที่แม่น้ำไหลผ่านต้องพบกับความหายนะ ทำลายบ้านเมือง ทำลายพืชผล และคร่าชีวิตผู้คนนับไม่ถ้วน เมื่อจักรพรรดิคังซี (รับบทโดยลั่วจิน) ทราบข่าวจึงได้ประกาศให้เปิดการสอบราชการเพื่อค้นหาคนที่มีความสามารถในการควบคุมน้ำ และได้รับยอดฝีมืออย่าง (รับบทโดยหยินฟาง) หนุ่มอัจฉริยะวัย 24 ปี ผู้รู้จักเส้นทางแม่น้ำเหลืองเป็นอย่างดี มาร่วมมือกับ (รับบทโดยหวงจื่อจง) ข้าหลวงมณฑลอันฮุย ในการสยบแม่น้ำเหลือง ท่ามกลางความวุ่นวายทางการเมืองและความทุกข์ยากของประชาชน
ชาวครีตเชื้อสายเติร์ก

ชาวครีตเชื้อสายเติร์ก (หรือ ; , , หรือ) ที่กลุ่มชนที่นับถือศาสนาอิสลามบนเกาะครีต ปัจจุบันผู้สืบสันดานส่วนใหญ่อาศัยในประเทศตุรกี หมู่เกาะโดเดคะนีสภายใต้การปกครองของอิตาลี (ต่อมาได้กลายเป็นส่วนหนึ่งของประเทศกรีซเมื่อสงครามโลกครั้งที่สอง) ประเทศซีเรีย (เฉพาะเมืองอัลฮามีดียะฮ์) ประเทศเลบานอน ประเทศปาเลสไตน์ ประเทศลิเบีย และประเทศอียิปต์ โดยปะปนอยู่กับกลุ่มชาวตุรกีพลัดถิ่น
ชาวครีตเชื้อสายเติร์กคือลูกหลานของชาวกรีกที่เปลี่ยนไปนับถือศาสนาอิสลาม เมื่อจักรวรรดิออตโตมันพิชิตเกาะครีตเมื่อราวคริสต์ศตวรรษที่ 17 พวกเขาระบุตัวตนว่าเป็น "ชาวกรีกมุสลิม" แต่ชาวกรีกที่ยังนับถือศาสนาคริสต์อยู่เรียกชนกลุ่มนี้ว่า "เติร์ก" เนื่องจากศาสนาที่นับถือ หาใช่ภูมิหลังทางชาติพันธุ์ จากการปกครองของชาวเติร์กทำให้ชาวเกาะครีตจำนวนมากหันไปนับถือศาสนาอิสลาม ทำนองเดียวกันกับประชากรในประเทศบอสเนียและเฮอร์เซโกวีนา ประเทศแอลเบเนีย บางส่วนของประเทศมาซิโดเนียเหนือ และประเทศบัลแกเรีย ซึ่งอาจเป็นอัตราการเปลี่ยนเข้ารีตศาสนาอิสลามที่สูงเสียยิ่งกว่าประชากรอัตราการอพยพเข้าของชาวเติร์กผู้รุกรานเสียอีก แม้จะเปลี่ยนศาสนาไปแล้ว แต่พวกเขายังคงสื่อสารด้วยภาษากรีกสำเนียงครีตดังเดิม ครั้นเมื่อมีการสมรสข้ามชาติพันธุ์และการเปลี่ยนไปนับถือศาสนาอิสลาม จึงเกิดชนกลุ่มใหม่เรียกว่า "ชาวครีตเชื้อสายเติร์ก" มีเหตุผลนานาประการที่ทำให้ชาวกรีกหันไปนับถือศาสนาอิสลาม (หรือแสร้งทำเป็นนับถือ) จากเอกสารของนักเดินเรือชาวยุโรประบุว่า "ชาวเติร์กบนเกาะครีต ไม่ได้มีเชื้อสายเติร์กเลย หากแต่เป็นชาวครีตที่เคยนับถือนิกายออร์ทอดอกซ์"
หลังเกิดความขัดแย้งทางศาสนาช่วงคริสต์ศตวรรษที่ 19 ทำให้ชาวมุสลิมจำนวนมากอพยพออกจากเกาะครีต โดยเฉพาะการก่อกำเริบเกาะครีต ช่วงปี ค.ศ. 1897–1898 และการที่เกาะครีตขอรวมเข้ากับประเทศกรีซใน ค.ศ. 1908 สุดท้ายหลังสิ้นสงครามกรีก–ตุรกีใน ค.ศ. 1919–1922 และสงครามประกาศอิสรภาพตุรกี จึงมีการแลกเปลี่ยนประชากรกันระหว่างประเทศกรีซกับตุรกี โดยแลกชาวคริสต์จากคาบสมุทรอนาโตเลียกับชาวมุสลิมในคาบสมุทรบอลข่าน ตามสนธิสัญญาโลซานเมื่อ ค.ศ. 1923 ชาวครีตเชื้อสายเติร์กจำต้องอพยพโยกย้ายออกจากเกาะ
พวกเขายังคงอัตลักษณ์ด้านการใช้ภาษากรีกสำเนียงครีตอยู่ตลอด ทั้งที่ภาษาตุรกีออตโตมันเป็นภาษาในการปกครองของชนชั้นสูง ภาษากรีกของพวกเขาถูกใช้ในพิธีกรรมของลัทธิเบกตาชีซึ่งเป็นมุสลิมซูฟี ปัจจุบันสามารถพวกลูกหลานของชาวครีตเชื้อสายเติร์กได้ที่เมืองอัยวาลึค ซึ่งมีชาวครีตอาศัยอยู่มากที่สุดชาวครีตเชื้อสายเติร์กที่อพยพออกจากเกาะครีตช่วงคริสต์ศตวรรษที่ 19–20 ส่วนใหญ่จะตั้งถิ่นฐานตามแนวชายฝั่งทะเลอีเจียนและทะเลเมดิเตอร์เรเนียน ที่เมืองอัยวาลึค เกาะจุนดา อิซมีร์ ชูคูโรวา โบดรุม ซีเด มูดานยา อาดานา แมร์ซิน ส่วนที่เมืองอัลฮามีดียะฮ์ ประเทศซีเรีย มีชาวครีตเชื้อสายเติร์กอาศัยอยู่ร้อยละ 60 ของประชากรเมืองทั้งหมด พวกเขายังคงอนุรักษ์วัฒนธรรมของตนได้เป็นอย่างดี โดยเฉพาะการใช้ภาษากรีกในการสื่อสาร
เร็ว..แรงทะลุนรก 10

เร็ว..แรงทะลุนรก 10 หรือ ฟาสต์ X  เป็นภาพยนตร์โลดโผนอเมริกันที่ออกฉายในปี ค.ศ. 2023 กำกับโดยหลุยส์ เลเทอร์เรียร์ เขียนบทภาพยนตร์โดยแดน มาโซและจัสติน ลิน เขียนเรื่องโดย มาโซ, ลินและแซค ดีน เป็นภาคต่อของ "เร็ว..แรงทะลุนรก 9" (2021) เป็นภาคหลักลำดับที่ 10 ในภาพยนตร์ชุด "เร็ว..แรงทะลุนรก" ภาพยนตร์เรื่องนี้นำแสดงโดยวิน ดีเซล, มิเชล โรดริเกซ, ไทรีส กิบสัน, ลูดาคริส, เจสัน โมโมอา, นาตาลี แอมานุแอล, จอร์ดานา บริวสเตอร์, จอห์น ซีน่า, เจสัน สเตธัม, ซุง กัง, แอลัน ริตช์สัน, ดานีแยลา แมลชียอร์, สกอตต์ อีสต์วุด, เฮเลน เมียร์เรน, ชาร์ลิซ เธอรอน, บรี ลาร์สันและรีตา มอเรโน ในภาพยนตร์เรื่องนี้ ดอมต้องปกป้องครอบครัวของเขาจากดันเต เรเยส (โมโมอา) ซึ่งต้องการแก้แค้นให้กับการตายของพ่อของเขาและการสูญเสียทรัพย์สินของครอบครัว
ลินได้รับการยืนยันว่าจะกลับมากำกับพร้อมกับนักแสดงหลัก ชื่ออย่างเป็นทางการของภาพยนตร์ได้รับการเปิดเผยเมื่อการถ่ายทำจริงได้เริ่มต้นขึ้นในเดือนเมษายน ค.ศ. 2022 ลินออกจากตำแหน่งผู้กำกับในเดือนนั้น แม้ว่าเขาจะยังคงมีชื่อในฐานะผู้เขียนบทและอำนวยการสร้าง เลเทอร์เรียร์เข้ามาทำหน้าที่กำกับแทนในสัปดาห์ต่อมาและมีส่วนในการปรับบทภาพยนตร์บางส่วน ไบรอัน ไทเลอร์กลับมาทำหน้าที่ผู้ทำดนตรีประกอบภาพยนตร์ ภาพยนตร์ถ่ายทำที่ลอนดอน โรม ตูริน ลิสบอนและลอสแอนเจลิส และเสร็จสิ้นในเดือนสิงหาคม ค.ศ. 2022
"เร็ว..แรงทะลุนรก 10" ใช้ทุนสร้าง 340 ล้านดอลลาร์สหรัฐ เป็นภาพยนตร์ที่มีทุนสร้างสูงที่สุดเป็นอันดับที่ 8 ออกฉายในสหรัฐวันที่ 19 พฤษภาคม ค.ศ. 2023 สำหรับในประเทศไทยออกฉายในวันที่ 17 พฤษภาคม พ.ศ. 2566 "เร็ว..แรงทะลุนรก 10" ได้รับการตอบรับอย่างผสม โดยนักวิจารณ์ชื่นชมการแสดงของโมโมอา แต่วิจารณ์บทภาพยนตร์ ภาพยนตร์ทำเงิน 714 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 5 ในปี ค.ศ. 2023 แต่ประสบความล้มเหลวในการทำเงินเมื่อเทียบกับภาพยนตร์ชุดก่อนหน้า ภาพยนตร์ควรทำเงินให้ได้อย่างน้อย 850 ล้านดอลลาร์สหรัฐทั่วโลกถึงจะประสบความสำเร็จ
ไทยแลนด์ อเมเจอร์ลีก ฤดูกาล 2566

ไทยแลนด์ อเมเจอร์ลีก ฤดูกาล 2566 เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 7 ของการแข่งขันนับตั้งแต่ก่อตั้งในปี พ.ศ. 2560 ซึ่งเป็นลีกที่อยู่ในชั้นที่สี่ของระบบลีกฟุตบอลไทย ในฤดูกาลนี้มี 138 สโมสรเข้าร่วมการแข่งขันจากทั่วประเทศ แบ่งออกเป็น 6 โซน โดยจะไม่ได้มีการเลื่อนชั้น ยกเว้นโซนภาคใต้ ที่จะได้เลื่อนชั้นขึ้นไปแข่งขันในไทยลีก 3
รูปแบบการแข่งขัน.
การแข่งขันในฤดูกาล 2566 จะแบ่งออกเป็น 6 โซนตามภูมิภาค และในแต่ละโซนจะแบ่งออกเป็น 2 โซนย่อย รวมทั้งหมด 12 โซนย่อย
ภาคเหนือ.
ภาคเหนือมีสโมสรเข้าแข่งขัน 20 สโมสร แบ่งเป็นภาคเหนือตอนบน 12 สโมสร และภาคเหนือตอนล่าง 8 สโมสร
ภาคตะวันออกเฉียงเหนือ.
ภาคตะวันออกเฉียงเหนือมีสโมสรเข้าแข่งขัน 37 สโมสร แบ่งเป็นภาคตะวันออกเฉียงเหนือตอนบน 18 สโมสร และภาคตะวันออกเฉียงเหนือตอนล่าง 19 สโมสร
ภาคตะวันออก.
ภาคตะวันออกมีสโมสรเข้าแข่งขัน 12 สโมสร แบ่งเป็นภาคตะวันออกตอนบน 5 สโมสร และภาคตะวันออกตอนล่าง 7 สโมสร
ภาคตะวันตก.
ภาคตะวันตกมีสโมสรเข้าแข่งขัน 20 สโมสร แบ่งเป็นภาคตะวันตกตอนบน 7 สโมสร และภาคตะวันตกตอนล่าง 13 สโมสร
กรุงเทพและปริมณฑล.
กรุงเทพและปริมณฑลมีสโมสรเข้าแข่งขัน 36 สโมสร แบ่งเป็นกรุงเทพ 28 สโมสร และปริมณฑล 8 สโมสร
ภาคใต้.
ภาคใต้มีสโมสรเข้าแข่งขัน 13 สโมสร แบ่งเป็นภาคใต้ตอนบน 7 สโมสร และภาคใต้ตอนล่าง 6 สโมสร
การแข่งขันระดับประเทศ.
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ
ทุ่งเสน่หา

ทุ่งเสน่หา เป็นละครโทรทัศน์ไทยที่สร้างจากนวนิยายชื่อเดียวกันของจุฬามณี ออกอากาศทางช่อง 3 เอชดี ระหว่างวันที่ 16 กุมภาพันธ์ ถึง 29 มีนาคม พ.ศ. 2563 ทุกวันศุกร์ เสาร์ และอาทิตย์ เวลา 20.30 – 22.25 น. จำนวน 19 ตอน 
ออกอากาศซ้ำอีกครั้งในวันเสาร์ที่ 9 ตุลาคม พ.ศ. 2564 ในวันและเวลาเดิม ทางช่อง 3 เอชดี
เนื้อเรื่อง.
เรื่องราวเกิดขึ้นในราว พ.ศ. 2515-2521 เกี่ยวกับเรื่องราวความรักของหนุ่มสาวบ้านหนองน้ำผึ้ง อำเภอลาดยาว จังหวัดนครสวรรค์ ที่เส้นทางรักของพวกเขาไม่ได้โรยด้วยกลีบกุหลาบ แม้จะรักมากแต่ก็ต้องยอมจำนนต่อความจริงที่ว่าชีวิตเต็มไปด้วยความไม่แน่นอน
ไอดอลมาสเตอร์ ซินเดอเรลล่า เกิลส์ U149

ไอดอลมาสเตอร์ ซินเดอเรลล่า เกิลส์ U149 (; โรมาจิ: "Aidorumasutā Shinderera Gāruzu U149"; ชื่อภาษาอังกฤษทางการคือ "THE iDOLM@STER CINDERELLA GIRLS U149") เป็นซีรีส์มังงะญี่ปุ่นภาคแยกของ "ดิ ไอดอลมาสเตอร์ ซินเดอเรลลาเกิร์ลส์" วิดีโอเกมจำลองสถานการณ์เล่นฟรีโดยไซเกมส์และบันไดนัมโกะสตูดิโอ ซีรีส์มังงะแต่งเรื่องและวาดภาพโดยเคียวโนะ เรื่องราวเกี่ยวกับเหล่าเด็กสาวที่มีความสูงน้อยกว่า 149 เซนติเมตรที่กลายมาเป็นไอดอล ซีรีส์อนิเมะโทรทัศน์ดัดแปลงผลิตโดยสตูดิโอไซเกมส์พิกเชอส์ เริ่มออกอากาศตั้งแต่วันที่ 6 เมษายนถึง 29 มิถุนายน พ.ศ. 2566
ดีลนรกคนกินชาติ

ดีลนรกคนกินชาติ (เกาหลี: ; ฮันจา: ; อาร์อาร์: "Daeoebi") เป็นภาพยนตร์เกาหลีใต้แนวนาฏกรรมอาชญากรรมในปี พ.ศ. 2564 กำกับโดยอี ว็อน-แท นำแสดงโดย โช จิน-อุง, อี ซุง-มิน และคิม มู-ย็อล ออกฉายในโรงภาพยนตร์ในประเทศเกาหลีใต้เมื่อวันที่ 1 มีนาคม พ.ศ. 2566 และมีกำหนดออกฉายในโรงภาพยนตร์ในประเทศไทยในวันที่ 26 เมษายน พ.ศ. 2566
การผลิต.
การถ่ายทำหลักเริ่มในวันที่ 30 เมษายน พ.ศ. 2563
การฉาย.
ภาพยนตร์ฉายรอบปฐมทัศน์ในเทศกาลภาพยนตร์นานาชาติแฟนตาเซียครั้งที่ 25 เมื่อวันที่ 7 สิงหาคม พ.ศ. 2564 ภาพยนตร์ยังได้รับเชิญให้เข้าร่วมฉายในเทศกาลภาพยนตร์นานาชาติฮาวายครั้งที่ 41 ในเดือนพฤศจิกายน พ.ศ. 2564 และเทศกาลภาพยนตร์เกาหลีฟลอเรนซ์ครั้งที่ 20 ในเดือนเมษายน พ.ศ. 2565
โป๊ปปราบผี

โป๊ปปราบผี  เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 กำกับโดยจูเลียส อาเวรี จากบทภาพยนตร์โดย ไมเคิล เปโตรนี และ เอวาน สปิลิโอโทปูลอส โดยสร้างจากหนังสือ "An Exorcist Tells His Story" ในปี ค.ศ. 1990 และหนังสือ "An Exorcist: More Stories" ในปี ค.ศ. 1992 โดยคุณพ่อกาเบรียล อามอร์ท นำแสดงโดยรัสเซลล์ โครว์ ในบทอามอร์ท โดยมี แดเนียล โซวัตโต, อเล็กซ์ เอสโซ และ ฟรังโก เนโร รับบทเป็นตัวละครสบทบ
การผลิตเริ่มต้นในปี ค.ศ. 2020 เมื่อ Screen Gems ซื้อสิทธิ์ในเรื่องราวของ อามอร์ท การถ่ายทำมีขึ้นตั้งแต่เดือนสิงหาคมถึงตุลาคม ค.ศ. 2022 ในไอร์แลนด์
"โป๊ปปราบผี" ออกฉายในหลายประเทศทั่วโลก เริ่มในวันที่ 6 เมษายน ค.ศ. 2023 ออกฉายในประเทศสหรัฐอเมริกาและแคนาดาในวันที่ 14 เมษายน ค.ศ. 2023 ส่วนในประเทศไทยออกฉายในวันที่ 26 เมษายน ค.ศ. 2023
มิกิ อิโต

มิกิ อิโต (<ruby>伊藤 美紀<rt>いとう みき</rt></ruby>, 21 ตุลาคม 1962 -) เป็นนักพากย์หญิงชาวญี่ปุ่น เกิดที่เขตโคโต โตเกียว โตที่จังหวัดชิบะ สังกัดสำนักงานโอซาวะ ส่วนสูง 152 ซม. จบการศึกษาจากมหาวิทยาลัยสึกูบะ แต่งงานแล้ว ชื่อนามสกุลจริงหลังแต่งงานคือ มิกิ ฮิราโนะ (平野 美紀)
อัตสึโกะ เอโนโมโตะ

อัตสึโกะ เอโนโมโตะ (; โรมาจิ: "Enomoto Atsuko", 1 พฤศจิกายน 1979 –) เป็นนักพากย์ นักร้อง นักจัดรายการวิทยุ และผู้บรรยายชาวญี่ปุ่น เกิดที่โตเกียว ส่วนสูง 155 ซม. ปัจจุบันไม่ได้สังกัดสำนักงานนักพากย์ใด
วันเดอร์แมน (ละครชุด)

วันเดอร์แมน  เป็นละครชุดทางโทรทัศน์ของอเมริกาที่กำลังจะฉาย ซึ่งสร้างโดยเดสติน แดเนียล เครตตันและแอนดรูว์ เกสต์ สำหรับบริการสตรีมมิ่งทางดิสนีย์+ ซึ่งสร้างจากตัวละครของมาร์เวลคอมิกส์ชื่อเดียวกัน โดยเป็นส่วนหนึ่งของซีรีส์โทรทัศน์ในจักรวาลภาพยนตร์มาร์เวล (MCU) ที่อำนวยการสร้างโดยมาร์เวลสตูดิโอ มีเนื้อเรื่องที่ต่อเนื่องกับภาพยนตร์ของแฟรนไชส์ เกสต์ทำหน้าที่เป็นหัวหน้านักเขียน ซีรีส์นี้ผลิตโดย แฟมิลีโอว์เนอร์ด
ยาห์ยา อับดุล-มาทีน ที่ 2 จะแสดงเป็น ไซมอน วิลเลียมส์ / วันเดอร์แมน ร่วมกับเบน คิงสลีย์, เดเมตริอุส กรอส และ เอ็ด แฮร์ริส ในเดือนธันวาคม ค.ศ. 2021 เครต์ตันได้ลงนามในข้อตกลงโดยรวมกับมาร์เวลสตุดิโอส์เพื่อสร้างซีรีส์โทรทัศน์สำหรับดิสนีย์+ โดยซีรีส์ตลกกำลังอยู่ในระหว่างการพัฒนา และในเดือนมิถุนายน ค.ศ. 2022 ซีรีส์เรื่องนี้ได้รับการเปิดเผยว่าเป็นเรื่องราวของวันเดอร์แมน โดยมีแขกรับเชิญเข้ามาเกี่ยวข้อง และเครตตันจะกำกับตอนต่าง ๆ ของซีรีส์ อับดุล-มาทีนเข้าร่วมทีมนักแสดงในเดือนตุลาคม โดยสเตลล่า เมกี ได้รับแต่งตั้งให้เป็นผู้กำกับในเดือนกุมภาพันธ์ ค.ศ. 2023 การถ่ายทำเริ่มขึ้นในต้นเดือนเมษายน ค.ศ. 2023 ในลอสแอนเจลิส และคาดว่าจะเสร็จสิ้นในต้นเดือนสิงหาคม
"วันเดอร์แมน" คาดการณ์ว่าจะเปิดตัวทางดิสนีย์+ ในเดือนธันวาคม ค.ศ. 2025 โดยประกอบด้วยสิบตอน และจะอยู่ใน.
นักแสดง.
นอกจากนี้ ลอเรน เกลเซียร์ ยังได้รับบทบาทสนับสนุนที่ยังไม่เปิดเผย
เดอะไนน์

เดอะไนน์  เป็นละครโทรทัศน์อเมริกันประเภทดราม่าที่ออกอากาศทางช่องเอบีซี ตั้งแต่วันที่ 4 ตุลาคม ค.ศ. 2006 ถึง 8 สิงหาคม ค.ศ. 2007 จำนวน 1 ฤดูกาล ซีรีส์นี้สร้างโดยแฮงค์ สไตน์เบิร์ก และอำนวยการสร้างโดยวอร์เนอร์ บราเธอร์ส เทเลวิชั่น
เนื้อเรื่อง.
คน 9 คนซึ่งส่วนใหญ่เป็นคนแปลกหน้าเชื่อมโยงกันเมื่อพวกเขาถูกจับเป็นตัวประกันในการปล้นธนาคารที่ผิดพลาด ในแต่ละตอน ผู้ชมจะได้เรียนรู้รายละเอียดใหม่ๆ ของการจับตัวประกันที่ยาวนานถึง 52 ชั่วโมง ซึ่งเป็นเพียงรายละเอียดสั้น ๆ
พี่น้อง 2 คนเข้าไปในธนาคารและรีบควบคุมทั้งเจ้าหน้าที่รักษาความปลอดภัยและเจ้าหน้าที่ตำรวจนอกหน้าที่ ผู้ชมจะได้เห็นรายละเอียดของเรื่องราวที่นำพาคนทั้ง 9 คนมาที่ธนาคารในวันนั้น ไม่นานหลังจากเหตุการณ์จับตัวประกันเสร็จสิ้น อดีตตัวประกันก็นัดพบกันเพื่อติดต่อกันและช่วยเหลือกัน
ออกอากาศ.
ออกอากาศตอนแรกเมื่อวันที่ 4 ตุลาคม ค.ศ. 2006 ทางช่องเอบีซี ในเวลา 10 นาฬิกา (เขตเวลาตะวันออก) ต่อจาก "อสุรกายดงดิบ" ในแคนาดา ซีรีส์เปิดตัวทางช่องซีทีวี เมื่อวันที่ 10 ตุลาคม
ปลายเดือนพฤศจิกายน ค.ศ. 2006 เอบีซีได้ถอด "เดอะไนน์" ออกจากผังของสถานี ในเดือนมีนาคม ค.ศ. 2007 เอบีซีประกาศว่าตอนที่ 13 อาจออกอากาศในเดือนถัดไป แต่ต่อมาซีรีส์เรื่องนี้ก็ถูกยกเลิกอย่างเป็นทางการเนื่องจากเรทติ้งไม่ดีและจะไม่มีซีซั่นที่ 2 เมื่อวันที่ 15 พฤษภาคม ค.ศ. 2007 ซีรีส์นี้ถูกยกเลิกอย่างเป็นทางการโดยเอบีซี
กลุ่มภาษาสินธ์

กลุ่มภาษาสินธ์ คือกลุ่มของภาษาที่รวมภาษาสินธ์ ภาษาย่อยของภาษาสินธ์ และภาษาที่มีความใกล้ชิดสินธ์มากที่สุดในกลุ่มภาษาอินโด-อารยัน บางครั้งยังรวมวิธภาษาที่ตามธรรมเนียมดั้งเดิมจัดอยู่ในกลุ่มภาษาคุชราต
บางครั้งมีการจัดให้ภาษาลาซีและภาษาสินธ์ภีลอยู่ในกลุ่มนี้ด้วย แต่โดยทั่วไปถือว่าภาษาทั้งสองเป็นภาษาย่อยของภาษาสินธ์มากกว่าจะเป็นภาษาต่างหาก ยังไม่เป็นที่กระจ่างว่าควรจัดภาษา Jandavra ให้อยู่ในกลุ่มภาษาสินธ์หรือกลุ่มภาษาคุชราต และแม้ว่าภาษา Dhatki จะอยู่ในกลุ่มภาษาราชสถาน ภาษานี้กลับได้รับอิทธิพลจากภาษาสินธ์และภาษากัจฉ์อย่างมาก
อเมริกันเคิร์ล

อเมริกันเคิร์ล  เป็นแมวสายพันธุ์หนึ่งที่มีใบหูมีลักษณะพิเศษซึ่งงอจากใบหน้าไปทางกึ่งกลางของกะโหลกศีรษะด้านหลัง แมวสายพันธุ์นี้มีถิ่นกำเนิดในเมืองเลควูด รัฐแคลิฟอร์เนีย ประเทศสหรัฐอเมริกา ซึ่งเป็นผลมาจากการกลายพันธุ์ที่เกิดขึ้นเอง
ประวัติ.
แมวพันธุ์อเมริกันเคิร์ลตัวแรกปรากฏตัวในฐานะแมวจรจัดอยู่ที่บันไดหน้าประตูของตระกูลรูกัสในเมืองเลควูด รัฐแคลิฟอร์เนีย ประเทศสหรัฐอเมริกา ในเดือนมิถุนายน พ.ศ. 2524 แมวพันธุ์อเมริกันเคิร์ลตัวเมียสีดำชื่อชูลามิท (Shulamith) ให้กำเนิดแมวหลายครอกที่มีหูงอแบบเดียวกัน และกลายเป็นบรรพบุรุษของอเมริกันเคิร์ลทั้งหมดในปัจจุบัน ในปี พ.ศ. 2539 แมวพันธุ์อเมริกันเคิร์ลได้รับการจัดแสดงในงานแสดงแมวเป็นครั้งแรก และในปี พ.ศ. 2535 แมวพันธุ์อเมริกันเคิร์ลขนยาวได้รับสถานะผู้ชนะเลิศจากสมาคมแมวนานาชาติ (The International Cat Association; TICA) ในปี พ.ศ. 2542 แมวพันธุ์อเมริกันเคิร์ลกลายเป็นสายพันธุ์แรกที่ได้เข้าร่วมในการจัดอันดับแมวชนะเลิศของสมาคมคนรักแมว (Cat Fanciers' Association; CFA) ทั้งในประเภทขนยาวและขนสั้น 
แมวพันธุ์อเมริกันเคิร์ลเป็นแมวขนาดกลาง มีน้ำหนัก 2.3-4.5 กิโลกรัม (5–10 ปอนด์) และโตเต็มที่เมื่ออายุ 2-3 ปี เพศเมียมีน้ำหนักระหว่าง 2.3-3.6 กิโลกรัม (5–8 ปอนด์) และเพศผู้มีน้ำหนักระหว่าง 3.2-4.5 กิโลกรัม (7–10 ปอนด์)
ลูกแมวพันธุ์อเมริกันเคิร์ลเกิดมามีหูตั้งตรง ซึ่งจะเริ่มงอภายใน 48 ชั่วโมง หลังจากอายุสี่เดือนหูจะไม่งอไปมากกว่านี้ และจะมีความแข็งเมื่อสัมผัสที่ฐานของหู ส่วนปลายหูมีความยืดหยุ่น แมวพันธุ์อเมริกันเคิร์ลที่มีคุณภาพในฐานะสัตว์เลี้ยงอาจมีหูเกือบตั้งตรง แต่แมวที่นำมาจัดแสดงจะต้องมีหูที่งอระหว่าง 90 ถึง 180 องศา มุมที่ดีคือ 90 องศา แต่แมวจะถูกตัดสิทธิ์หากหูสัมผัสกับด้านหลังกระโหลก
แมวพันธุ์อเมริกันเคิร์ลทั้งชนิดขนยาวและขนสั้นมีขนที่นุ่มดุจผ้าแพรไหมซึ่งวางราบไปกับลำตัว แมวพันธุ์นี้ต้องการการดูแลเพียงเล็กน้อยและสนุกกับการใช้เวลากับเจ้าของ
แมวพันธุ์อเมริกันเคิร์ลแม้ว่าจะเป็นสายพันธุ์ที่หายาก แต่พบได้ทั่วโลก ทั้งในสหรัฐอเมริกา สเปน ฝรั่งเศส ญี่ปุ่น รัสเซีย และอีกหลายประเทศ
เซี่ยเหมินยารุยออปติคอล

เซี่ยเหมินยารุยออปติคอล  ดำเนินธุรกิจในนาม โบลอน  และ โมลชัน เป็นผู้ผลิตแว่นตาจากจีน บริษัทมีสำนักงานใหญ่อยู่ในเซี่ยเหมิน 
เซี่ยเหมินยารุยออปติคอล เป็นหนึ่งในผู้ผลิตแว่นตารายใหญ่ที่สุดในโลก และโบลอนเป็นแบรนด์แว่นตาใหญ่ที่สุดของจีน บริษัทได้ขยายธุรกิจจากจีนไปยังสิงคโปร์และตลาดอื่น ๆ ในเอเชียและยุโรป เอสซีลอร์ลูซอตติกาเข้าถือหุ้น 50% ในปี ค.ศ. 2013
เมเดียลิงก์

เครือเมเดียลิงก์จำกัด (Medialink Group Limited) เป็นผู้จัดจำหน่ายและดำเนินการด้านลิขสิทธิ์ของเนื้อหา มีฐานในเกาลูน ฮ่องกง เน้นที่การจัดจำหน่ายอนิเมะญี่ปุ่น และลิขสิทธิ์ตราสินค้า สำนักงานตั้งอยู่ที่ถนน Mody Road ย่านจิ๊มซ้าโจ๋ย
เมเดียลิงก์จดทะเบียนจากสำนักทะเบียนบริษัทฮ่องกง ก่อตั้งในชื่อเมเดียลิงก์อินเตอร์เนชันนัลจำกัดโดย Lovinia Chiu ในเดือนมีนาคม ค.ศ. 1994 ในปี ค.ศ. 2018 ผู้ร่วมก่อตั้ง Lovinia และ Noletta Chiu ได้ควบรวมเมเดียลิงก์เอ็นเตอร์เทนเมนต์และเมเดียลิงก์แอนิเมชันอินเตอร์เนชันนัลเข้าเป็นเครือเมเดียลิงก์ ซึ่งจดทะเบียนในตลาดหลักทรัพย์ฮ่องกงในปี ค.ศ. 2019
การจัดจำหน่ายอนิเมะ.
เมเดียลิงก์เอ็นเตอร์เทนเมนต์จัดการการซื้อและจัดจำหน่ายเนื้อหาของอนิเมะญี่ปุ่นในภูมิภาคเอเชียตะวันออกเฉียงใต้ เอเชียใต้ จีนแผ่นดินใหญ่ ไต้หวัน ฮ่องกง มาเก๊า ไมโครนีเซีย และโพลินีเซีย บริษัทไม่ได้เผยแพร่เนื้อหาของตนเองโดยตรง แต่เลือกอนิเมะบางเรื่องเพื่อเผยแพร่ในรูปแบบโฮมวิดีโอผ่านพันธมิตรการจัดจำหน่าย เช่น เอเชียวิดีโอพับลิชชิงในฮ่องกง, CaiChang International Multimedia ในไต้หวัน, ดรีม เอกซ์เพรส (เดกซ์) และโรส มีเดีย แอนด์ เอ็นเตอร์เทนเม้นท์ในประเทศไทย
นอกจากนี้ บริษัทยังคัดเลือกอนิเมะสำหรับบริการสตรีมมิงและสถานีโทรทัศน์อีกด้วย ในปี ค.ศ. 2018 บริษัทได้เปิดตัวตราสินค้าใหม่ชื่อ อนิ-วัน (Ani-One) เพื่อออกอากาศคู่ขนานซีรีส์อนิเมะเรื่องใหม่และจัดจำหน่ายซีรีส์อนิเมะเรื่องเก่าบนแพลตฟอร์มพันธมิตร ลูกค้าที่สำคัญได้แก่ เน็ตฟลิกซ์, แอนิแมกซ์เอเชีย, อ้ายฉีอี้, บิลิบิลิ, ติ่มซำ และบริการสตรีมมิงท้องถิ่นในภูมิภาคที่เลือกให้บริการ นอกจากนี้ยังนำเสนอเนื้อหาอนิเมะในช่องยูทูบของตัวเองตั้งแต่เดือนตุลาคม ค.ศ. 2019 เมื่อวันที่ 10 เมษายน ค.ศ. 2021 เมเดียลิงก์ประกาศว่าบริษัทได้บรรลุข้อตกลงในการเป็นพันธมิตรด้านการจัดจำหน่ายกับเมเดียคอร์ปแล้ว โดยเนื้อหาของเมเดียลิงก์จะพร้อมให้สตรีมบน meWATCH ในวันที่ 1 กรกฎาคม พ.ศ. 2564 เมเดียลิงก์เปิดตัวโปรแกรมสมาชิกชื่อ อนิ-วัน อัลตรา (Ani-One ULTRA) เพื่อออกอากาศคู่ขนานซีรีส์อนิเมะเรื่องเก่าที่คัดสรรมาในช่องยูทูปของอนิ-วัน
ในปี ค.ศ. 2019 เมเดียลิงก์เริ่มร่วมผลิตและร่วมทุนกับโครงการอนิเมะ
หฺวางอู่

หฺวางอู่  เป็นเป็นชื่อศักราชลำดับแรกในสมัยของซุนกวนแห่งง่อก๊กในยุคสามก๊กของจีน ชื่อศักราชหฺวางอู่ใช้ตั้งแต่ ค.ศ. 222 ถึง ค.ศ. 229 รวมเวลา 8 ปี ถือเป็นชื่อศักราชแรกของง่อก๊ก 
ในปี ค.ศ. 221 ซุนกวนยอมรับตำแหน่ง "เงาอ๋อง" จากวุยก๊ก และประกาศตนเป็นข้าราชบริพารของวุยก๊ก แต่เมื่อความสัมพันธ์ระหว่างวุยก๊กและง่อก๊กแย่ลงในปี ค.ศ. 222 ในที่สุดโจผีจึงเข้าโจมตีซุนกวน ต่อมาไม่นานซุนกวนก็ประกาศใช้ชื่อรัชศกหฺวางอู่ในเดือน 10 ของปี ค.ศ. 222 พร้อมประกาศตัดขาดจากวุยก๊ก
ซุนกวนสถาปนาตนเป็นจักรพรรดิในศักราชหฺวางอู่ปีที่ 8 (ค.ศ. 229) และในเดือน 4 ของปีเดียวกันประกาศเปลี่ยนชื่อศักราชเป็นหฺวางหลงปีที่ 1
ง่อก๊กเหมือนกับวุยก๊กที่มองว่าตนเป็นรัฐที่สืบทอดอำนาจของราชวงศ์ฮั่น ตามหลัก 5 ธาตุ ธาตุไฟให้กำเนิดธาตุดิน ธาตุดินมีสีประจำธาตุเป็นสีเหลืองซึ่งภาษาจีนเรียกว่า "หฺวาง" (黄) ด้วยเหตุนี้จึงตั้งชื่อศักราชว่าหฺวางอู่
โค่นคมพยัคฆ์

โค่นคมพยัคฆ์  เป็๋นภาพยนตร์จีนแนวตื่นเต้นจารกรรมในปี พ.ศ. 2566 มีฉากของเรื่องในช่วงสงครามจีน–ญี่ปุ่นครั้งที่สอง กำกับโดยเฉิง เอ่อร์ นำแสดงโดย เหลียง เฉาเหว่ย์, หวัง อีปั๋ว, โจฺว ซฺวิ่น และหฺวาง เหล่ย์ ภาพยนตร์ออกฉายในประเทศจีนในวันที่ 22 มกราคม พ.ศ. 2566 (วันตรุษจีน) และออกฉายในประเทศไทยในวันที่ 20 เมษายน พ.ศ. 2566 ภาพยนตร์ทำรายได้ 138 ล้านดอลลาร์สหรัฐทั่วโลก ทำให้กลายเป็นภาพยนตร์ที่ทำรายได้สูงสุดเป็นอันดับที่ 10 ของปี พ.ศ. 2566
ปฏิบัติการระห่ำ โคตรคนฟอร์จูน

ปฏิบัติการระห่ำ โคตรคนฟอร์จูน เป็นภาพยนตร์แอคชั่นคอมเมดี้แนวสายลับที่ออกฉายในปี ค.ศ. 2023 กำกับและเขียนบทโดยกาย ริตชี โดยริตชีเขียนบทร่วมกับอีวาน แอตคินสันและมาร์น เดวีส์ นำแสดงโดย เจสัน สเตธัม, ออเบรย์ พลาซา, จอช ฮาร์ทเน็ตต์, Cary Elwes, บักซี มาโลน และฮิวจ์ แกรนท์ ภาพยนตร์เกี่ยวกับสายลับออร์สัน ฟอร์จูน (สเตธัม) ที่ต้องนำอุปกรณ์ไฮเทคที่ถูกขโมยไปกลับคืนมาก่อนที่พ่อค้าอาวุธ (แกรนท์) จะสามารถขายมันให้กับผู้เสนอราคาสูงสุดได้
เข้าฉายในโรงภาพยนตร์ในต่างประเทศเมื่อวันพุธที่ 4 มกราคม ค.ศ. 2023 และเข้าฉายในสหรัฐอเมริกาเมื่อวันศุกร์ที่ 3 มีนาคม เผยแพร่แบบดิจิทัลบนแอมะซอนไพรม์วิดีโอ ในสหราชอาณาจักรเมื่อวันศุกร์ที่ 7 เมษายน และในประเทศไทยออกฉายเมื่อวันพฤหัสบดีที่ 20 เมษายน พ.ศ. 2566
เนื้อเรื่อง.
แก๊งอาชญากรยูเครนจัดการขโมยอุปกรณ์ที่เรียกว่า "เดอะ แฮนเดิล" ซึ่งมันมีมูลค่าหลายพันล้านดอลลาร์ รัฐบาลอังกฤษว่าจ้างนาธาน จัสมินให้นำ เดอะ แฮนเดิล กลับมาก่อนที่ เกร็ก ซิมมอนด์ส พ่อค้าอาวุธมหาเศรษฐีจะขายมันให้กับผู้เสนอราคาสูงสุด นาธานว่าจ้างสุดยอดสายลับ ออร์สัน ฟอร์จูน ให้เป็นผู้นำทีมที่ประกอบด้วย ซาราห์ ฟิเดล เจ.เจ. เดวีส์ และคนอื่น ๆ
เจี้ยนซิง (จ๊กก๊ก)

เจี้ยนซิง  เป็นชื่อศักราชลำดับแรกในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊กของจีน ชื่อศักราชเจี้ยนซิงใช้ตั้งแต่ ค.ศ. 223 ถึง ค.ศ. 237 รวมเวลา 15 ปี ถือเป็นชื่อศักราชลำดับที่ 2 ของจ๊กก๊ก
ฮานะ ทาเมไง

ฮานะ ทาเมไง (<ruby>集貝<rt>ためがい</rt></ruby> はな, 20 กันยายน 1997 -) เป็นนักพากย์หญิงชาวญี่ปุ่น สังกัดอะตอมมิกมังกี มีชื่อเล่นว่า ฮานะจัง (はなちゃん) หรือ ทาเมะจัง (ためちゃん) เกิดที่โตเกียว
เอฟเอคัพ รอบชิงชนะเลิศ 2023

เอฟเอคัพ รอบชิงชนะเลิศ ปี 2023 เป็นรอบชิงชนะเลิศของเอฟเอคัพ ฤดูกาล 2022–23, ครั้งที่ 142 ของทัวร์นาเมนต์ฟุตบอลที่เก่าแก่ที่สุดในโลก, สมาคมฟุตบอล ชาลเลนจ์ คัพ. ซึ่งจะลงเล่นที่ สนามกีฬาเวมบลีย์ ในกรุงลอนดอน, ประเทศอังกฤษ, ในวันที่ 3 มิถุนายน ค.ศ. 2023 ระหว่าง แมนเชสเตอร์ซิตี และ แมนเชสเตอร์ยูไนเต็ด เป็นครั้งแรกของ แมนเชสเตอร์ดาร์บี ในนัดชิงชนะเลิศฟุตบอลถ้วย
แมนเชสเตอร์ซิตีชนะนัดนี้ 2–1 ส่งผลให้เป็นแชมป์เอฟเอคัพของพวกเขาเป็นสมัยที่เจ็ดและเป็นดับเบิลแชมป์ในครั้งที่สอง. อิลไค กึนโดอัน ทำลายสถิติสำหรับประตูที่เร็วที่สุดในเอฟเอคัพ นัดชิงชนะเลิศ, ทำประตูได้ในเวลาเพียง 12 วินาที.
เส้นทางสู่นัดชิงชนะเลิศ.
ในฐานะสโมสรจากพรีเมียร์ลีก ทั้งแมนเชสเตอร์ซิตีและแมนเชสเตอร์ยูไนเต็ดเข้าสู่การแข่งขันในรอบที่สาม. ซิตีเริ่มต้นกับชัยชนะในบ้าน 4–0 เหนือ คู่ชิงชนะเลิศปี ค.ศ. 2022 เชลซี ที่ สนามกีฬาซิตีออฟแมนเชสเตอร์, ในขณะที่ยูไนเต็ดชนะ เอฟเวอร์ตัน 3–1 ที่โอลด์แทรฟฟอร์ด. ในรอบที่สี่, ซิตีอีกครั้งได้เล่นที่บ้าน, โดยพวกเขาเอาชนะอาร์เซนอล ผู้ที่ชนะเลิศเอฟเอคัพ 14 สมัยไปได้ 1–0. ยูไนเต็ดยังต้องเจอกับการลงเล่นในบ้านอีกครั้งในรอบที่สี่, คว้าชัยชนะไปได้อีก 3–1 เหนือ เรดิง. พวกเขาเก็บชัยชนะในบ้านได้อีก 3–1 ในรอบที่ห้า, เวลานี้พบกับ เวสต์แฮมยูไนเต็ด, ในขณะที่ซิตีชนะ บริสตอลซิตี 3–0 ที่ สนามกีฬาแอชตันเกต.
ในแมตช์รอบก่อนรองชนะเลิศ, แมนเชสเตอร์ซิตีกลับคืนสู่สนามกีฬาซิตีออฟแมนเชสเตอร์, ซึ่งพวกเขาบันทึกเก็บชัยชนะ 6–0 เหนือ เบิร์นลีย์, ในขณะที่ยูไนเต็ดชนะ 3–1 ที่โอลด์แทรฟฟอร์ด เป็นเกมที่สี่ติดต่อกันแล้ว, ฟูลัม ครั้งนี้เป็นทีมที่ตกเป็นฝ่ายตั้งรับ. รอบรองชนะเลิศ ทั้งสองทีมลงเล่นที่ สนามกีฬาเวมบลีย์, กับซิตีเผชิญหน้ากับ เชฟฟีลด์ยูไนเต็ด ในวันที่ 22 เมษายน และ ยูไนเต็ดจะพบกับ ไบรตันแอนด์โฮฟอัลเบียน ในวันถัดไป. ซิตีชนะของพวกเขาไปได้ 3–0, ขณะที่ยูไนเต็ดและไบรท์ตันลงเล่นด้วยการเสมอกันไปแบบไร้สกอร์หลังจาก ช่วงต่อเวลาพิเศษ ที่ต้องมีการตัดสินกันด้วยการดวลลูกโทษ; ยูไนเต็ดชนะการยิงลูกโทษไป 7–6.
แมตช์.
<onlyinclude></onlyinclude>
หมายเหตุ.
<templatestyles src="Reflist/styles.css" />
ศาลเจ้าเซนิอาไรเบ็นไซเต็งอูงาฟูกุ

ศาลเจ้าเซนิอาไรเบ็นไซเต็งอูงาฟูกุ (; โรมาจิ: "Zeniarai Benzaiten Ugafuku Jinja") หรือเรียกโดยย่อว่า เซนิอาไรเบ็นเต็ง  เป็นศาลเจ้าชินโตในเมืองคามากูระ จังหวัดคานางาวะ ประเทศญี่ปุ่น แม้จะเป็นเพียงศาลเจ้าขนาดเล็ก แต่ก็เป็นศาลเจ้าที่ได้รับความนิยมเป็นอันดับสองของเมืองคามากูระ รองจากศาลเจ้าสึรูงาโอกะฮาจิมัง 
ศาลเจ้าแห่งนี้เป็นที่ประดิษฐานเทพเจ้าคือ อูงาฟูกูจิง  ซึ่งเป็นเทพเจ้าในคติญี่ปุ่นดั้งเดิม กับเทพสตรีอีกองค์หนึ่งคือ เบ็นไซเต็ง  ซึ่งเป็นองค์เดียวกับพระสุรัสวดีที่ได้รับผ่านศาสนาพุทธ ถือเป็นการผสานศาสนาที่เรียกว่าชินบุตสึชูโง ซึ่งพบได้ทั่วไปก่อนการปฏิรูปเมจิช่วงปลายคริสต์ศตวรรษที่ 19 โดยศาลนี้มีชื่อเสียงเรื่องน้ำพุในถ้ำ ซึ่งเชื่อกันว่าหากนำเงินไปล้างด้วยน้ำพุ ก็จะทำให้มีเงินเพิ่มขึ้นทวีคูณ
ร็อคแมน คลาสสิคส์คอลเลกชัน

ร็อคแมน คลาสสิคส์คอลเลกชัน (; โรมาจิ: "Rokkuman Kurashikkusu Korekushon"; : Rockman Classics Collection) หรือ เมกาแมน เลกาซีคอลเลกชัน (Mega Man Legacy Collection) เป็นวิดีโอเกมที่นำ ร็อคแมน จนถึง ร็อคแมน 6 จาก ร็อคแมนซีรีส์ มารวมกัน
ภาพรวม.
ในสหรัฐอเมริกา ได้วางจำหน่ายในรูปแบบดิจิทัลดาวน์โหลดสำหรับแพล็ตฟอร์ม เพลย์สเตชัน 4, Xbox One และ Steam เมื่อวันที่ 25 สิงหาคม ค.ศ. 2015 ต่อมาเมื่อวันที่ 23 กุมภาพันธ์ ค.ศ. 2016 ได้มีการวางจำหน่ายในรูปแบบแผ่นแพ็คเกจสำหรับแพล็ตฟอร์ม เพลย์สเตชัน 4, Xbox One และได้เพิ่มแพล็ตฟอร์ม นินเท็นโด 3DS ทั้งรูปแบบแพ็คกจและดิจิทัลดาวน์โหลดในฝั่งยุโรปและสหรัฐอเมริกา
ในส่วนประเทศญี่ปุ่น ได้มีการผลิตลงแพล็ตฟอร์ม นินเท็นโด 3DS ทั้งแบบแพ็คเกจแผ่นและดิจิทัลดาวน์โหลด วางจำหน่ายเมื่อวันที่ 25 กุมภาพันธ์ ค.ศ. 2015 ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 11 อีกด้วย นอกจากนี้แพล็ตฟอร์ม เพลย์สเตชัน 4, Xbox One และ PC ไดวางจำหน่ายในประเทศญี่ปุ่นเมื่อวันที่ 26 พฤษภาคม ค.ศ. 2016 ทั้งรูปแบบแผ่นแพ็คเกจและดิจิทัลดาวน์โหลด
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 ในแพล็ตฟอร์มนินเท็นโด สวิตช์ วางจำหน่ายเมื่อวันที่ 22 พฤษภาคม ค.ศ. 2018 โดยแบบแพคเกจมี แผ่นเกมของ คลาสสิคส์คอลเลกชัน 1 และ ดิจิทัลดาวน์โหลดโค้ดของ คลาสสิคส์คอลเลกชัน 2 ทั้งนี้ คลาสสิคส์คอลเลกชัน 1 เวอร์ชันนินเท็นโด สวิตช์ ได้เพิ่มฟีเจอร์การกรอย้อนกลับด่านสำหรับผู้เล่นมือใหม่ในการป้องกันข้อผิดพลาดจากการเล่น ซึ่งภายหลังได้ถูกเพิ่มลงในแพลตฟอร์มอื่น ๆ ที่เผยแพร่ก่อนหน้านี้ ในส่วนเนื้อหาดาวน์โหลดฟรี ยกเว้นเวอร์ชันนินเท็นโด 3DS อีกทั้งยังสามารถใช้ amiibo ร็อคแมน เช่นเดียวกับ เวอร์ชัน 3DS ทั้งโหมดชาเลนจ์ในด่านที่ 11 และ มิวเซียม
รายชื่อเกมที่ถูกรวมบรรจุ.
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน)